After Eight
After Eight Tin Mints () ili "after ejt" () je slatkiš koji proizvođač opisuje kao krem od mentola preliven crnom čokoladom. Pored ove, od 2007. godine je dostupna i verzija sa mlečnom čokoladom. Poslastica "after ejt" (u prevodu: "posle osam") je nazvana po britanskom običaju da se posle večere jede čokolada punjena kremom od mentola.

After ejt je osmislila 1962. godine kompanija Rountri , koja je od 1988. godine deo koncerna Nestle (Nestlé).

Tokom 1967, "after ejt" je proizvođen i u Rauntrijevoj fabrici u četvrti Vandsbek u Hamburgu. Ovo je danas fabrika, .

Jedan od popularnijih oblika "after ejt" su "tin mints", tanke čokoladne pločice punjene mentol kremom, koje se proizvode u Kaslfordu (Castleford) u zapadnom Jorkširu i to od 1970. godine, dok se čokoladne praline (Chocolate Truffles), proizvode u Jorku. "After ejt" se danas prodaje po čitavoj Evropi i Severnoj Americi. Godišnje se proizvede preko jedne milijarde komada ove poslastice.

Iako je prvobitno "after ejt" pravljen samo od crne čokolade bez mleka, Nestle je od 2007. u jednu verziju počeo da dodaje maslac, tako da sada postoji i vrsta sa mlečnom čokoladom. Nestle takođe proizvodi specijalnu ediciju "after ejt", koja uključuje mlečni čokoladni preliv i after ejt sa ukusom narandže.

Proizvodnja 
Fondan krem u sredini čokolade "after ejt" se proizvodi kao čvrsta pasta koja se sastoji uglavnom od saharoze, vode, i male količine enzima invertaze. Pasta u ovakvom stanju omogućava presvlačenje crnom čokoladom. Nakon proizvodnje, enzim postepeno razgrađuje saharozu u rastvorljiviju glukozu i fruktozu, što ima za posledicu da krem postaje tečniji. Za potpuno sazrevanje krema je potrebno oko tri meseca.

Srodni proizvodi 
U porodicu proizvoda "After ejt" spadaju:
 Tin mints (): Originalni proizvod, čokoladne pločice punjene kremom od mentola;
 Dilajts (): okrugli slatkiši od crne čokolade punjeni kremom od mentola;
 Strouz (): dugi, tanki štapići od meke crne čokolade sa ukusom mentola;
 Biskits (): novije izdanje iz ove porodice, koja se sastoji od crne čokolade i sa mentolom u biskvitu;
 Čoklit Senta Kloz (): tokom božićnih praznika Nestle iz Nemačke pravi male čokoladne figure Deda Mraza od 125 g, od tamne i od mlečne čokolade;
 Bajtsajz (): čista čokolada sa ukusom mentola. Originalno je bila poznata pod nazivom mintola (), da bi bila preimenovana u "mint mančiz" (), 1995. pre nego što je postala jedna od robnih marki "after ejt" 2006.
Neko vreme se prodavao i "After ejt"-u sličan proizvod od kompanije Štark.

Reference

Spoljašnje veze 
 Zvanični sajt After Eight
 Istorija Nestlé Rowntree 

Hrana
Slatkiši
Čokolada